IMF ຍ້ອງຍໍ ການເຕີບໂຕທາງ ເສດຖະກິດຂອງເອເຊຍ ໂດຍສະເພາະຈີນ
ຫົວໜ້າ IMF ​​ໄດ້​ກ່າວ​ຍ້ອງຍໍ ການ​ເຕີບ​ໂຕດ້ານ ເສດຖະກິດຂອງ​ຈີນ​ເປັນ​ພິ​ເສດ ວ່າ ​ໄດ້​ຊ່ວຍ​ໃຫ້​ 500 ລ້ານ​ຄົນ​ພົ້ນ​ຈາກ​ຄວາມ​ທຸກຈົນ​.
ຫົວໜ້າກອງທຶນສາກົນ ຫລືໄອແອມເອຟ ກໍາລັງຊຸກຍູ້ສົ່ງເສີມບົດບາດອັນສໍາຄັນຂອງຂົງ ເຂດເອເຊຍ ໃຫ້ການກອບກູ້ເສດຖະກິດໂລກ ແລະພ້ອມດຽວກັນ ກໍຮຽກຮ້ອງໃຫ້ຂົງເຂດ ດັ່ງກ່າວຈົ່ງຕຽມພ້ອມຮັບມື ໃນກໍລະນີທີ່ອາດຈະເກີດສະພາວະເສດຖະກິດຖອຍຫລັງ ໃນ ທົ່ວໂລກອີກນັ້ນ ໃນຄໍາປາໄສເມື່ອວັນພຸດມື້ນີ້ ທີ່ກອງປະຊຸມສະພາການເງິນນານາຊາດທີ່ ນະຄອນຫລວງ ປັກກິ່ງ ທ່ານນາງ Christine Lagards ກ່າວວ່າ ການເຕີບໂຕຂຶ້ນມາມີຄວາມສໍາຄັນທາງ ເສດຖະກິດຂອງຂົງເຂດເອເຊຍ ແມ່ນ ເປັນເລຶ່ອງລາວແຫ່ງຄວາມສໍາເລັດທາງເສດຖະກິດ ແຫ່ງຍຸກສະໄໝໃໝ່ ທ່ານນາງ Lagarde ໄດ້ກ່າວຍ້ອງຍໍຊົມເຊີຍ ການເຕີບໂຕເສດຖະກິດຂອງຈີນເປັນພິເສດ ຊຶ່ງທ່ານນາງກ່າວວ່າ ມັນໄດ້ຊ່ວຍໃຫ້ປະຊາຊົນ 500 ລ້ານຄົນພົ້ນຈາກຄວາມທຸກຈົນໃນ ໄລຍະສາມສິບປີຜ່ານມາ ນອກນີ້ທ່ານນາງຍັງໄດ້ສະແດງຄວາມຍິນດີໃນຕົວເລກຊຸດໃໝ່ທີ່ອອກມາໃນວັນພຸດມື້ນີ້ ທີ່ ສະແດງວ່າ ນະໂຍບາຍຮັດເຄັ່ງດ້ານການເງິນຂອງຈີນ ໄດ້ຊ່ວຍລົດຜ່ອນອັດຕາເງິນເຟິ້ລົງ ມາເປັນ 5 5 ເປີເຊັນ ຄືຫລຸດລົງ ນຶ່ງເປີເຊັນເຕັມນັບຕັ້ງແຕ່ເດືອນກໍລະກົດເປັນຕົ້ນມາ ແຕ່ ຍ້ອນວິກິດການໜີ້ສິນໃນຢູໂຣບທີ່ກໍາລັງດໍາເນີນໄປຢູ່ໃນເວລານີ້ ທີ່ກໍາລັງເປັນໄພຂົ່ມຂູ່ທີ່ຈະ ດຶງເສດຖະກິດໂລກໃຫ້ຕົກຕໍ່າລົງໄປໄດ້ນັ້ນ ທ່ານນາງກ່າວວ່າ ມັນອາດເຖິງເວລາແລ້ວທີ່ ຫລາຍໆປະເທດ ເຊັ່ນປະເທດຈີນນັ້ນ ຄວນຈະໂຍະຍານ ນະໂຍບາຍດ້ານການເງິນຂອງ ຕົນອີກ